**MATE KÁROLY RÓBERT CAMPUS**

**TESTNEVELÉSI ÉS SPORTKÖZPONT**

**Testnevelés tárgy**

**K Ö V E T E L M É N Y R E N D S Z E R E**

**2023/2024. II. félév**

***INTÉZMÉNYÜNKBEN A TESTNEVELÉS OKTATÁSA***

***GYAKORLATI TÁRGYKÉNT, VÁLASZTOTT SZAKÁGI BEOSZTÁS SZERINT FOLYIK***

**A** **MATE Károly Róbert Campus nappali tagozatán 2022/23. tanév őszi félévétől tanulmányaikat megkezdő hallgatók esetében az „A” típusú** **Testnevelés 1., Testnevelés 2. és Testnevelés 3. tantárgyak teljesítése kötelező**. **A Testnevelés 1. tantárgy követelményeit az őszi, a Testnevelés 2. tantárgy követelményeit a tavaszi, míg a Testnevelés 3. tantárgy követelményeit az őszi, vagy a tavaszi félévben kell teljesíteni.**

**A MATE Károly Róbert Campus nappali tagozatán 2023/2024. tanév őszi félévétől tanulmányaikat megkezdő hallgatók esetében az „A” típusú** **Testnevelés 1., Testnevelés 2., Testnevelés 3. és Testnevelés 4. tantárgyak teljesítése kötelező**. **A Testnevelés 1. és Testnevelés 3. tantárgy követelményeit az őszi, a Testnevelés 2. és Testnevelés 4. tantárgy követelményeit tavaszi félévben kell teljesíteni.**

**Egy félévben csak egy testnevelés tantárgy felvétele engedélyezett.**

**A tantárgyat görgetni csak rendkívüli okok miatt a testnevelési központ vezetőjének engedélyével lehet. A félév teljesítése index aláírással zárul.**

**A teljesítés feltétele: heti egyszeri kétórás foglalkozásokon való rendszeres és aktív részvétel, pontos érkezés.**

**Félév lezárása: aláírás, minősítés**

**A félév során három hiányzás lehetséges, ennél több mulasztást két héten belül pótolni kell! A felvett kurzuson legalább 8 órát kell teljesíteni a félév során, hogy az esetleges pótlások érvényesek legyenek. Hetente csak egyszeri pótlás engedélyezett. Saját óra napján pótlást nem lehet igénybe venni! A záróvizsgázó hallgatók estében legalább 10 óra teljesítése kötelező a szorgalmi időszak alatt.**

**Pótlási lehetőségek:**

- Bármelyik testnevelési órán, előzetes szaktanári egyeztetéssel.

- Házi sportversenyeken való részvétellel.

**- Az adott félévet a szorgalmi időszakban kell teljesíteni!**

**- A vizsgaidőszakban pótlási lehetőség nincs!**

**Orvosi felmentés:**

- Egy, vagy két hétig tartó betegség esetén orvosi igazolást fogadunk el és amennyiben a mulasztás meghaladja az elfogadható három hiányzást, az órákat pótolni kell.

- Hosszantartó betegség esetén (szaktanárával egyeztetve) részleges vagy teljes felmentést kaphat. Az ehhez szükséges nyomtatványt kell kérni az szaktanáré iránymutatásával.

- Az orvosi felmentéseket és igazolásokat a szaktanárnak kell leadni.

- Az oktatásban mindenki a saját felelősségére vehet részt.

- Saját egyetemünkön szervezett igazolt véradáson való részvétel esetén az aznapi vagy a másnapi testnevelés óráját a hallgató kérheti elfogadottnak tekinteni.

**- Az éves orvosi felmentést kérő hallgatóknak a Testnevelés 1-2-3-4. tantárgyaknál meghirdetett Orvosi felmentés kurzusra kell jelentkezniük.**

**Sportolói felmentés:** /Testnevelés 1-2-3-4. tantárgy esetében kérhető/

**- A sportolói felmentést kérő hallgatóknak a Testnevelés 1-2-3-4. tantárgyaknál meghirdetett Igazolt spottevékenység kurzusra kell jelentkezniük.**

- Csapat és egyéni olimpiai sportágban, a nemzeti bajnokság legmagasabb osztályában igazolt versenyző a testnevelés óra alól a szaktanártól felmentést kaphat.

- Nem olimpiai sportágak esetében válogatott, de legalább nemzeti bajnokság legmagasabb osztályában 1-8 helyezett, vagy országos ranglista első 10-ben rangsorolt versenyző.

**Egyebek:**

**Minden hallgatónak kötelező megjelenni a tavaszi félév első óráján az általa választott kurzus helyszínén tájékoztatás, adategyeztetés, tűz- és balesetvédelmi oktatás miatt. Ennek elmulasztása a későbbi órákon való részvétel megtagadását vonhatja magával. Az oktatást követően az óra megtartásra kerül, ezért a sportfelszerelés megléte is elengedhetetlen.**

Minden hallgatónak be kell jelentkeznie a megadott kurzusok valamelyikébe a létszám kereteken belül, a határidők betartásával.

A sportolói és az orvosi felmentéseket igazoló dokumentumokat a szorgalmi időszak első két hetében elektronikus formában el kell küldeni a kurzust vezető oktatónak. Nyomtatott formában a jelenléti oktatás első hetében kell leadni az oktató által tartott kurzusok valamelyikén.

Akadályoztatás esetén (betegség, külföldi tartózkodás, stb.) a legrövidebb időn belül teljesíteni kell a fentieket!

A testnevelés órákon a hallgatók kötelesek a sportágra jellemző sportöltözékben, s megfelelő állapotban megjelenni, valamint a létesítmények rendjét betartani. Az első alkalommal tűzvédelmi- és balesetvédelmi oktatás tartandó kötelezően, minden a rendszerbe újonnan belépő hallgatóinknak. Ennek megtörténte írásban rögzített.

**Index aláírás rendje:**

**Az adott félév szorgalmi időszakának befejezését követően, a kurzust vezető tanár tájékoztatja a hallgatókat a félév teljesítés eredményéről, majd ezt követően a NEPTUN rendszerben rögzíti a tényeket. Ennek elmaradásának esetén a hallgató a kurzust vezető tanárhoz fordulhat információért.**

**A Testnevelés 1. tárgy aláírásának megszerzéséhez minden esetben ki kell tölteni a Testnevelési és Sport Intézet SPORT KÉRDŐÍVÉT az adott szorgalmi időszak első honapjának utolsó napjáig. A kérdőív minden esetben a Neptun rendszerében lesz elérhető.**

**2024. február 15.**

 **Horváth Szilárd**

 **Testnevelési és Sportközpont Vezető**